
R E P U B L I K A  H R V A T S K A 

R J E Š E N J E

Trgovački sud u Rijeci po sutkinji Emi Brdovčak, u stečajnom postupku nad dužnikom ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353, MBS: 040242247, 21. prosinca 2018.,

r i j e š i o    j e

I.	Daje se suglasnost na završnu diobu stečajne mase od 21. studenoga 2018. 

II.	Raspoloživim iznosom od 64.682,80 kn namiruju se utvrđene tražbine prvog  višeg isplatnog reda i to:

	NAZIV VJEROVNIKA 
	UTVRĐENI IZNOS TRAŽBINE 
	ISPLAĆENO OD STRANE AGENCIJE ZA OSIGURANJE RADNIČKIH POTRAŽIVANJA
+
ISPLAĆENO PRVOM DJELOMIČNOM DIOBOM 
	PREOSTALI IZNOS TRAŽBINE ZA ISPLATU
	IZNOS TRAŽBINE ZA KOJI SE NAMIRUJE U ZAVRŠNOJ DIOBI

	JASENKA RUMAC, Ičići, Mornarska 9
	154.267,13 kn
	25.649,96 kn
+
63.228,57 kn 
	65.388,60 kn
	7.369,48 kn

	DAMIR NEMET, Rijeka, Ante Mandića 25
	231.801,14 kn
	32.612,48 kn
+
97.921,71 kn 
	101.266,95 kn
	11.413,08 kn

	LORIS BONICIOLI, Marinići, 
Lučinići 7
	194.361,24 kn
	22.373,85 kn
+
84.549,49 kn
	87.439,90 kn
	9.854,50 kn

	DAMIR VLAŠIĆ, Dramalj, 
Klanfari 3
	134.560,63 kn
	20.321,20 kn
+
56.160,43 kn
	58.079,00 kn 
	6.545,67 kn

	NIKOLA GLAVAN, Škrljevo 88 B
	123.482,84 kn
	17.176,32 kn
+
52.260,59 kn
	54.045,93 kn
	6.091,13 kn

	GORAN BORKOVIĆ, Rubeši 189a, Kastav
	94.468,74 kn
	/
+
46.441,10 kn
	48.027,64 kn
	5.412,85 kn

	ERVIN KINKELA, Matulji, 
Rujavac 9
	92.704,22 kn
	/
+
45.573,66 kn
	47.130,56 kn

	5.311,75 kn 

	ROBERT ROGIĆ, Crikvenica, Šupera 8
	73.325,06 kn
	/
+
36.046,81 kn
	37.278,25 kn
	1.714,16 kn 

	ZORAN KOVAČEVIĆ, Jadranovo, 
Budići 16
	29.916,63 kn
	/
+
14.707,10 kn 
	15.209,53 kn
	1.714,16 kn 

	AGENCIJA ZA OSIGURANJE RADNIČKIH POTRAŽIVANJA U SLUČAJU STEČAJA POSLODAVCA
	118.133,81 kn
	/
+
58.074,92 kn
	60.058,89 kn
	6.768,81 kn



III.     Popis tražbina koje se uzimaju u obzir javno će se objaviti.  

IV. 	Završno ročište vjerovnika određuje se za 5. veljače 2019. u 13,30 sati, koje će se održati u prostorijama Trgovačkog suda u Rijeci, Zadarska 1 i 3, sudnica broj 8, soba 108/I, sa slijedećim dnevnim redom:
1.	rasprava o završnom računu stečajnog upravitelja
2.	podnošenje prigovora na završni popis.

Obrazloženje

Rješenjem ovog suda poslovni broj St-379/12-11 od 26. travnja 2013. otvoren je stečajni postupak nad uvodno označenim dužnikom.

Podneskom od 22. studenoga 2018. stečajna upraviteljica je predložila da se provede završna dioba stečajne mase. Navela je kako je raspoloživi iznos stečajne mase 93.803,72 kn, od čega bi se djelomično namirile tražbine vjerovnika prvog višeg isplatnog reda iznosom od 64.682,80 kn, dok bi se preostali iznos od 26.317,20 kn izdvojio na depozitni račun suda do pravomoćnosti postupka koji se vodi pred ovim sudom po tužbi tužitelja Uljanić Zdenke, Vojka Marion, Nevie Grabar i Aljoše Zaharija čije je tražbine stečajna upraviteljica osporila i o čijim tražbinama se vodi predmetni spor. Stečajna upraviteljica predložila je i da se rezervira iznos od 1.500,00 kn do pravomoćnog okončanja postupka koji se vodi kod Trgovačkog suda u Rijeci pod poslovnim brojem P-1726/2013 po tužbi Katarine Blažina vl. obrta za prevođenje i tumačenje „SKOPOS“ iz Rijeke. 

Rješenjem ovog suda poslovni broj St-379/12-28 od 11. rujna 2013. utvrđene su tražbine prvog višeg isplatnog reda vjerovnika Republike Hrvatske (2.021.753,90 kn), Jasenke Rumac (154.267,13 kn), Damira Nemeta (231.801,14 kn), Lorisa Boniciolia (194.361,24 kn), Damira Vlašića (134.560,63 kn), Nikole Glavana (123.482,84 kn) i Gorana Borkovića (94.468,71 kn). 

Nadalje, rješenjem ovog suda poslovni broj St-379/12-71 od 11. svibnja 2015. ispravljena je tablica stečajnog suca u dijelu ispitanih tražbina vjerovnika prvog višeg isplatnog reda te je utvrđena i tražbina Agencije za osiguranje radničkih potraživanja u stečaju u slučaju stečaja poslodavca (dalje: Agencija) u iznosu od 118.133,81 kn. Predmetno rješenje doneseno je primjenom odredbe čl. 21. st. 4. Zakona o osiguranju radničkih potraživanja u slučaju stečaja poslodavca („Narodne novine“ broj 86/08 i 80/13), a s obzirom na to da je Agencija djelomično isplatila tražbine radnika (vjerovnika prvog višeg isplatnog reda). 

Konačno, rješenjem ovog suda poslovni broj St-379/12-72 od 11. svibnja 2015. utvrđene su tražbine prvog višeg isplatnog reda Ervina Kinkele u iznosu od 92.704,22 kn, Roberta Rogića u iznosu od 73.325,06 kn i Zorana Kovačevića u iznosu od 29.916,63 kn. Tražbine vjerovnika Marijana Pavlića, Zdenke Uljančić, Sandre Trlin, Ankice Sablić Nemec, Jasne Malnar – Lojk, Vojka Mariona, Tanjice Ružić, Klaudie Miohorovičić, Mirele Blažine Košta, Nevie Grabar, Aljoše Zaharije, Damira Gabrijela i Tomislava Golika osporene su od strane stečajnog upravitelja te su navedeni vjerovnici upućeni u parnicu u roku od 8 dana. 

Pri tom se napominje da je u ovom stečajnom postupku (rješenje od 11. rujna 2013.) utvrđena i tražbina Republike Hrvatske kao tražbina prvog višeg isplatnog reda u ukupnom iznosu od 2.021.753,90 kn. Tražbina Republike Hrvatske sastoji se od tražbine po osnovi poreza i doprinosa iz bruto plaća radnika (1.886.168,01 kn) te će navedeni iznos biti namiren u postupku namirenja radnika kao vjerovnika prvog višeg isplatnog reda. Preostali iznos tražbine vjerovnika Republike Hrvatske od 146.875,00 kn biti će namiren iz imovine dužnika na kojoj ovaj vjerovnik ima razlučno pravo sukladno odredbi čl. 84. Stečajnog zakona „Narodne novine“ broj 44/96, 29/99, 129/00, 123/03, 82706, 116/10, 25/12 i 133/12; dalje: SZ). Zato je Republika Hrvatska u ovoj diobi izostavljena iz diobenog popisa.

S obzirom na to da se iz stečajne mase najprije namiruju troškovi stečajnog postupka i ostale obveze stečajne mase (čl. 85. st. 1. SZ-a), ovaj sud je prihvatio prijedlog stečajne upraviteljice da se od raspoloživog iznosa stečajne mase u visini od 64.682,80 kn djelomično namire utvrđene tražbine vjerovnika drugog višeg isplatnog reda. Pri tom se napominje da su vjerovnici prvog višeg isplatnog reda djelomično namireni i prvom djelomičnom diobom, sukladno rješenju ovog suda od 2. studenoga 2015. 

Stečajni vjerovnici istoga isplatnog reda namiruju se razmjerno veličini svojih tražbina (čl. 70. st. 2. SZ-a), pa su vjerovnici 1. višeg isplatnog reda djelomično namireni razmjerno veličini preostalog iznosa tražbina (koji je preostao nakon namirenja prvom djelomičnom diobom i nakon namirenja od strane Agencije za osiguranje radničkih potraživanja), a kako je to predložila stečajna upraviteljica prijedlogom za diobu od 21. studenoga 2018. Postotak iznosa u kojem će se namiriti vjerovnici prvog višeg isplatnog reda u ovom slučaju iznosi 12 % (ukupan iznos sredstava na računu stečajnog dužnika –91.000,00 kn/ ukupan preostali iznos tražbina prvog višeg isplatnog reda –551.692,90 kn).

Slijedom navedenog, primjenom odredbe čl. 183. st. 3. SZ-a riješeno je kao u točkama I. i II. izreke ovog rješenja.

Odluke iz točke III. i IV. izreke rješenja donesene su primjenom odredbe čl. 184. st. 2. SZ-a.

U Rijeci 21. prosinca 2018.

    Sutkinja
Ema Brdovčak






UPUTA O PRAVNOM LIJEKU
Vjerovnici mogu stečajnom sucu podnijeti prigovor na popis tražbina koje se uzimaju u obzir pri diobi u roku od osam dana nakon isteka roka od petnaest dana od javne objave zbroja tražbina i raspoloživog iznosa iz stečajne mase koji će se raspodijeliti vjerovnicima (čl. 190. st. 1. SZ –a u vezi s čl. 185. st. 1. SZ-a). O prigovoru odlučuje stečajni sudac (čl. 190. St. 1. I 2. SZ-a ).

